.td_uid_2_60af98a0abed1_rand.td-a-rec-img{text-align:left}.td_uid_2_60af98a0abed1_rand.td-a-rec-img img{margin:0 auto 0 0} Għal darba oħra l-migrazzjoni irregolari fil-Mediterran kienet fiċ-ċentru tad-dibattitu fis-sessjoni plenarja tal-Parlament Ewropew wara l-aħħar każijiet li kien hemm fi Spanja u anke fiċ-ċentru tal-Mediterran. Din id-diskussjoni saret ukoll fl-isfond tad-diskussjoni Parlamentari dwar migrazzjoni regolari fid-dawl tal-isfidi ekonomiċi li qed tiffaċċja l-Ewropa minn perspettiva ta' riżorsi – hekk kif persuni minn barra l-UE qed jidħlu f'pajjiżi fl-Unjoni biex isibu xogħol. L-aħħar żviluppi drammatiċi li ġraw fi tmiem il-ġimgħa wara li ajruplan ta' Ryanair f'titjira mill-Greċja lejn il-Litwanja ġie sfurzat jinżel fuq l-art mill-Belarussja, qanqal tħassib fost l-istati membri tal-UE. Iktar kmieni ġie msejjaħ summit b'urġenza fejn il-pajjiżi membri qablu li se jimponu sanzjonijet fuq dan il-pajjiż. Dawn iż-żewġ sitwazzjonijiet se jkunu analizzati waqt What's on: Newsbook Dinja Ewropa bil-parteċipazzjoni fost l-oħrajn tal-President tal-Parlament Ewropew David Sassoli, l-Ewwel Viċi President tal-Parlament Ewropew Roberta Metsola, u l-MEPs David Casa u Cyrus Engerer. What's on Newsbook: Dinja Ewropa għandu produzzjoni u preżentazzjoni ta' Jesmond Saliba, bil-kollaborazzjoni u l-għajnuna finanzjarja tal-Uffiċċju tal-Parlament Ewropew f'Malta Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60af98a0ac3e5_rand.td-a-rec-img{text-align:left}.td_uid_3_60af98a0ac3e5_rand.td-a-rec-img img{margin:0 auto 0 0}